Ne aflăm în prima Duminică din Postul Mare, iar în această Duminică Biserica ne cheamă să prăznuim biruința Ortodoxiei, adică a dreptei-credințe, asupra iconoclasmului.
Iconoclasmul a fost o erezie devenită ideologie imperială care interzicea cultul icoanelor. După mai bine de 100 de ani de persecuții sângeroase din partea autorității imperiale, după martiriul multor mărturisitori ai dreptei-credințe, Sinodul al VII-lea Ecumenic întrunit la Niceea în anul 787 a formulat sensul teologic al imaginii liturgice și a restabilit cultul Sfintelor Icoane.
Cu timpul, această sărbătoare a primit o semnificație mult mai largă, Biserica prăznuind în cadrul ei biruința dreptei-credințe asupra tuturor ereziilor.